CELEX: 32019D0604
Language: hu
Date: 2019-04-11 00:00:00
Title: A Bizottság (EU) 2019/604 végrehajtási határozata (2019. április 11.) a 2010/472/EU határozat I. és III. mellékletének Nagy-Britannia és Észak-Írország Egyesült Királyságának és egyes koronafüggőségeinek a juh- és kecskefélékhez tartozó állatok spermáinak, petesejtjeinek és embrióinak Unióba történő behozatalára engedéllyel rendelkező harmadik országok, illetve azok részeinek jegyzékeibe való felvétele tekintetében történő módosításáról (az értesítés a C(2019) 2838. számú dokumentummal történt) (EGT-vonatkozású szöveg.)

12.4.2019   
               
               
                  HU
               
               
                  Az Európai Unió Hivatalos Lapja
               
               
                  L 103/47
               
            
         A BIZOTTSÁG (EU) 2019/604 VÉGREHAJTÁSI HATÁROZATA
         (2019. április 11.)
         a 2010/472/EU határozat I. és III. mellékletének Nagy-Britannia és Észak-Írország Egyesült Királyságának és egyes koronafüggőségeinek a juh- és kecskefélékhez tartozó állatok spermáinak, petesejtjeinek és embrióinak Unióba történő behozatalára engedéllyel rendelkező harmadik országok, illetve azok részeinek jegyzékeibe való felvétele tekintetében történő módosításáról
         
            
               (az értesítés a C(2019) 2838. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állategészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állategészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen annak 17. cikke (2) bekezdésének b) pontjára, 17. cikke (3) bekezdésére, 18. cikke (1) bekezdésének első franciabekezdésére és 19. cikke bevezető mondatára és b) pontjára,
         mivel:
         
                     (1)
                  
                  
                     2017. március 29-én az Egyesült Királyság az Európai Unióról szóló szerződés (EUSZ) 50. cikkének megfelelően bejelentette az Unióból való kilépésre vonatkozó szándékát. 2019. március 22-én az Európai Tanács elfogadta az (EU) 2019/476 határozatot (2), amely – az Egyesült Királysággal egyetértésben – meghosszabbította az EUSZ 50. cikkének (3) bekezdése szerinti időszakot. Az említett határozat szerint abban az esetben, ha az Egyesült Királyság alsóháza legkésőbb 2019. március 29-ig nem hagyja jóvá a kilépésről rendelkező megállapodást, az EUSZ 50. cikkének (3) bekezdésében meghatározott határidő 2019. április 12-ig kerül meghosszabbításra. Mivel az alsóház 2019. március 29-ig nem hagyta jóvá a kilépésről rendelkező megállapodást, az uniós jog 2019. április 13-tól (a továbbiakban: a kilépés időpontja) nem lesz alkalmazandó az Egyesült Királyságra és az Egyesült Királyságban.
                  
               
                     (2)
                  
                  
                     A 2010/472/EU bizottsági határozat (3) I. melléklete meghatározza azon harmadik országok, illetve azok részeinek jegyzékét, amelyekből a tagállamoknak engedélyezniük kell a juh- és kecskefélékhez tartozó állatok spermaszállítmányainak behozatalát, III. melléklete pedig azon harmadik országok illetve azok részeinek jegyzékét, amelyekből a tagállamoknak engedélyezniük kell a juh- és kecskefélékhez tartozó állatok petesejt- és embriószállítmányainak behozatalát.
                  
               
                     (3)
                  
                  
                     Nagy-Britannia és Észak-Írország Egyesült Királysága biztosította a szükséges garanciákat ahhoz, hogy az említett ország és egyes koronafüggőségei a kilépés időpontjától megfeleljenek a 2010/472/EU határozatban a juh- és kecskefélékhez tartozó állatok sperma-, petesejt- és embriószállítmányainak az Unióba történő behozatalára vonatkozóan megállapított feltételeknek azáltal, hogy egy legalább kilenc hónapos kezdeti időszakban továbbra is alkalmazzák az uniós jogszabályokat.
                  
               
                     (4)
                  
                  
                     Éppen ezért – figyelembe véve a Nagy-Britannia és Észak-Írország Egyesült Királysága által nyújtott egyedi garanciákat, valamint annak érdekében, hogy a kilépés időpontja után elkerülhetők legyenek a szükségtelen kereskedelmi zavarok – Nagy-Britannia és Észak-Írország Egyesült Királyságát és egyes koronafüggőségeit indokolt felvenni a 2010/472/EU határozat I. és III. mellékletében foglalt, a juh- és kecskefélékhez tartozó állatok sperma-, petesejt- és embriószállítmányainak az Unióba történő behozatalára engedéllyel rendelkező harmadik országok, illetve azok részeinek jegyzékeibe.
                  
               
                     (5)
                  
                  
                     A 2010/472/EU határozat I. és III. mellékletét ezért ennek megfelelően módosítani kell.
                  
               
                     (6)
                  
                  
                     E határozatot 2019. április 13-tól indokolt alkalmazni, kivéve abban az esetben, ha az említett napon az uniós jog továbbra is alkalmazandó Nagy-Britannia és Észak-Írország Egyesült Királyságára és Nagy-Britannia és Észak-Írország Egyesült Királyságában.
                  
               
                     (7)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2010/472/EU határozat I. és III. melléklete e határozat mellékletével összhangban módosul.
         
         
            2. cikk
            Ezt a határozatot 2019. április 13-tól kell alkalmazni.
            Nem alkalmazandó azonban abban az esetben, ha a fenti napon az uniós jog továbbra is alkalmazandó Nagy-Britannia és Észak-Írország Egyesült Királyságára és Nagy-Britannia és Észak-Írország Egyesült Királyságában.
         
         
            3. cikk
            Ennek a határozatnak a tagállamok a címzettjei.
         
         
            Kelt Brüsszelben, 2019. április 11-én.
            
               
                  a Bizottság részéről
               
               Jyrki KATAINEN
               
                  alelnök
               
            
         
         
            (1)  HL L 268., 1992.9.14., 54. o.
         
         
            (2)  Az Európai Tanácsnak az Egyesült Királysággal egyetértésben hozott (EU) 2019/476 határozata (2019. március 22.) az EUSZ 50. cikkének (3) bekezdése szerinti határidő meghosszabbításáról (HL L 80 I., 2019.3.22., 1. o.).
         
            (3)  A Bizottság 2010/472/EU határozata (2010. augusztus 26.) a juh- és kecskefélékhez tartozó állatok spermáinak, petesejtjeinek és embrióinak Unióba történő behozataláról (HL L 228., 2010.8.31., 74. o.).
      
      
         
            MELLÉKLET
            A 2010/472/EU határozat I. és III. melléklete a következőképpen módosul:
            
                        1.
                     
                     
                        A 2010/472/EU határozat I. mellékletében szereplő táblázat a következőképpen módosul:
                        
                                    a)
                                 
                                 
                                    a melléklet a Chilére vonatkozó bejegyzés alatt a következő sorokkal egészül ki:
                                    
                                                „GB
                                             
                                             
                                                Nagy-Britannia és Észak-Írország Egyesült Királysága
                                             
                                             
                                                 
                                             
                                             
                                                 
                                             
                                          
                                                GG
                                             
                                             
                                                Guernsey”
                                             
                                             
                                                 
                                             
                                             
                                                 
                                             
                                          
                              
                                    b)
                                 
                                 
                                    a melléklet az Izlandra vonatkozó bejegyzés alatt a következő sorral egészül ki:
                                    
                                                „JE
                                             
                                             
                                                Jersey”
                                             
                                             
                                                 
                                             
                                             
                                                 
                                             
                                          
                              
                  
                        2.
                     
                     
                        A 2010/472/EU határozat III. mellékletében szereplő táblázat a következőképpen módosul:
                        
                                    a)
                                 
                                 
                                    a melléklet a Chilére vonatkozó bejegyzés alatt a következő sorokkal egészül ki:
                                    
                                                „GB
                                             
                                             
                                                Nagy-Britannia és Észak-Írország Egyesült Királysága
                                             
                                             
                                                 
                                             
                                             
                                                 
                                             
                                          
                                                GG
                                             
                                             
                                                Guernsey”
                                             
                                             
                                                 
                                             
                                             
                                                 
                                             
                                          
                              
                                    b)
                                 
                                 
                                    a melléklet az Izlandra vonatkozó bejegyzés alatt a következő sorral egészül ki:
                                    
                                                „JE
                                             
                                             
                                                Jersey”